b'\n_START_ARTICLE_\nBandun\xc5\xa1ka konferenca\n_START_PARAGRAPH_\nBandun\xc5\xa1ka konferenca je bila sre\xc4\x8danje voditeljev azijskih in afri\xc5\xa1kih dr\xc5\xbeav v indonezijskem mestu Bandung. Potekala je med 18. in 24. aprilom 1955. Predstavlja predhodnico gibanja neuvr\xc5\xa1\xc4\x8denih._NEWLINE_Na njej se je zbralo 29 voditeljev azijskih in afri\xc5\xa1kih dr\xc5\xbeav, ki so bili sicer razli\xc4\x8dnih politi\xc4\x8dnih in ideolo\xc5\xa1kih prepri\xc4\x8danj, toda povezovala jih je \xc5\xbeelja in politi\xc4\x8dni program za politi\xc4\x8dno dekolonizacijo Azije in Afrike.\n_START_SECTION_\nPomen konference\n_START_PARAGRAPH_\nKonferenca predstavlja pomemben korak v prizadevanju koloniziranih dr\xc5\xbeav za popolno neodvisnost od nekdanjih kolonialnih prestolnic. V tem pogledu je bila konferenca pomembna za uskaditev dekolonizacijskih prizadevanj dr\xc5\xbeav in pomembna stopni\xc4\x8dka nastanka gibanja neuvr\xc5\xa1\xc4\x8denih. _NEWLINE_Ob petdeseti obletnici konference so se \xc5\xa1tevilni ve\xc4\x8dji svetovni mediji spomnili tega dogodka, kar ka\xc5\xbee na njegovo veljavo, br\xc5\xbekone pa si analitiki niso povsem edini v tem, ali so bile dr\xc5\xbeave uspe\xc5\xa1ne pri doseganju zadanih ciljev. Neuspehu je botrovala nedokon\xc4\x8dana dekolonizacija in nastop neokolonializma.'